கேள்வி: பியிரா மறிமான் - வாழ்விடம் குறித்து விரிவாக சொல்லுங்கள்.
பதில்: பியிரா பாறைகள் நிறைந்த மலைச்சரிவுகள், வறண்ட, புல்வெளிகளுக்கு மத்தியில் அகாசியா புதர்க்காடுகள் மற்றும் பல தட்டையான சிகரங்கள் மற்றும் செங்குத்தான பாறைச் சரிவுகளைக் கொண்ட மலைகளில் வாழ்கின்றன.
கேள்வி: பியிரா மறிமான் - பழக்கவழக்கங்கள் என்பது என்ன?
பதில்: பியிரா மழைக்காலத்தின் உச்சத்தில் ஏப்ரல் மாதத்தில் மட்டுமே குட்டி ஈன்றதாக பதிவு செய்யப்பட்டுள்ளது. இதன் ஆறு மாத கர்ப்ப காலத்துக்குப் பிறகு ஒரு குட்டியை ஈன்றெடுக்கிறது. இவை அதிகாலையிலும், பிற்பகலிலும் மிகவும் சுறுசுறுப்பாக இருக்கும். மேலும் இவை நண்பகலில் ஓய்வெடுக்கிறன. இவை மிகுந்த எச்சரிக்கை உணர்வு கொண்டவை. மேலும் இவை சிறந்த செவித்திறன் கொண்டவையாதலால் சிறிய ஒலி கேட்டாலும் எச்சரிக்கை அடையும். இவை செங்குத்தான, பாறைகளில் விரைந்து செல்லக்கூடியன. பியிரா வறண்ட காலநிலைக்கு ஏற்ற விலங்காகும். இவை குடிக்க தண்ணீரைத் தேட வேண்டிய அவசியமில்லாமல், தான் உண்ணும் தாவரங்களிலிருந்தே தங்களுக்குத் தேவையான அனைத்தையும் பெறுகின்றன. பியிரா சோடிகளாகவம், சிறிய குடும்பக் குழுக்களாகவும் வாழ்கிறன. இதில் பெரிய குழுக்கள் பதிவு செய்யப்பட்டுள்ளன, மேலும் குடும்பக் குழுக்கள் சந்திக்கும் போது இவை நிகழ்திருக்கலாம். கழுதைப்புலிகள், கறகால் பூனைகள், குள்ள நரிகள் ஆகியவை பியிராவை முதன்மை வேட்டையாடிகளாகும். மேலும் இவை காணப்படும் இடத்தில் சிங்கம், சிறுத்தைகள் போன்றவையும் இவற்றை வேட்டையாடக்கூடும்.
கேள்வி: பியிரா மறிமான் - பாதுகாப்பு என்பது என்ன?
பதில்: பியிரா மான்கள் குறைந்த அளவிலேயே வேட்டையாடப்படுகின்றன. காரணம் அதன் சிறிய அளவு, தீவிர எச்சரிக்கை உணர்வு மற்றும் அவற்றை எளிதில் அணுக முடியாத பாறை வாழ்விடங்கள் காரணமாக இருக்கலாம். மிகை மேய்தல், வறட்சி, அடுப்புக்கரி உற்பத்திக்காக அகாசியா ஸ்க்ரப் மரங்களை வெட்டுவது போன்றவை இந்த மானினத்திற்கு ஏற்பட்டுள பெரும் அச்சுறுத்தலாக கருதப்படுகிறது. இது பன்னாட்டு இயற்கைப் பாதுகாப்புச் சங்கம் அச்சுறுத்தப்பட்ட உயிரினங்களின் செம் பட்டியலில் "அழிவாய்ப்பு இனம்" என்று வகைப்படுத்தப்பட்டுள்ளது. சீபூத்தீக் குடியரசில் இது அரிதானதான விலங்காக கருதப்படுகிறது ஆனால் ஆபத்தான நிலையில் இல்லை. எத்தியோப்பியாவில் இதன் நிலை தற்போது தெரியவில்லை, கடைசியாக இது 1972 இல் பதிவு செய்யப்பட்டது. அல் வப்ரா வனவிலங்கு பாதுகாப்பிடத்தில் உயிருடன் பிடிக்கபட்ட பியிரா மறிமான் குழுவைக் கொண்டு வெற்றிகரமாக இனப்பெருக்கம் செய்யப்பட்டு 2005 இல் 58 என்ற உச்சத்தை எட்டியது.
கேள்வி: பியிரா மறிமான் - பெயர் பற்றி நீங்கள் என்ன அறிந்துள்ளீர்கள்?
பதில்: இதற்கு இடப்பட்டட 'பியிரா' என்ற பெயர் அதன் சோமாலி மொழி பெயரிலிருந்து பெறப்பட்டது.